मोहाली(कुलदीप): फेज-11 में सैर कर घर लौट रहे भाई-बहन को एक कार ने टक्कर मार दी। हादसे में दोनों की मौत हो गई। पुलिस ने चालक को गिरफ्तार कर लिया। पुलिस ने पोस्टमार्टम करवाकर शव परिजनों को सौंप दिए हैं। जसविन्द्र कौर निवासी फेज-11 ने पुलिस को बताया कि वह सुबह पति अमनदीप सिंह और ननद इन्द्रजीत कौर के साथ सैर कर घर लौट रहे थे। फुटपाथ पर चलते चलते जब वे फेज-10/11 की लाइटों के नजदीक पहुंचे तो सड़क पार करते समय एक तेज रफ्तार कार ने उसके पति और ननद को टक्कर मार दी।